# Gian Lorenzo Bernini

### Izvor: Wikipedija

Gian Lorenzo Bernini, autoportret

Gian Lorenzo Bernini (Giovanni Lorenzo Bernini) (Napulj, 7. prosinca 1598. - Rim, 28. studenog 1680.) je bio talijanski kipar, graditelj i slikar; glavni predstavnik baroka u Rimu i jedan od najznačajnijih baroknih umjetnika uopće.

## [uredi] Biografija

Prvu pouku o umjetnosti primio je od oca Pietra, koji je također bio poznati maniristički umjetnik; obojici je pokrovitelj bio kardinal Scipione Borghese. Rana Gian Lorenzova djela bila su nadahnuta helenističkim skulpturama, i mitologija je čest motiv njegovih radova s početka XVII. stoljeća. Godine 1620. radi poprsje pape Pavla V., a četiri godine kasnije je na svom prvom graditeljskom zadatku - veličanstvenom baldahinu ([1]) iznad glavnog oltara Bazilike sv. Petra. Uskoro je imenovan glavnim arhitektom za sve radove na Bazilici, u kojoj je sam izradio nadgrobne spomenike papama Urbanu VIII. ([2]) i Aleksandru VII. ([3]). Od ostalih njegovih djela u Bazilici značajna je Katedra sv. Petra, okružena kipovima četvorice crkvenih naučitelja ([4]).

Ratto di Proserpina

Među ostalim poznatim Berninijevim kipovima su Ekstaza sv. Terezije, Apolon i Dafne i David. Od arhitekturalnih projekata najznačajnija je kolonada na Trgu sv. Petra; nekoliko rimskih palača (Palazzo Barberini, Palazzo Chigi i dr.), i neprihvaćeni nacrt za istočno krilo Louvra; nekoliko crkava, uključujući Sant'Andrea al Quirinale; fontane i dr.

### [uredi] Fontana četriju rijeka

Ova je veličanstvena fontana izgrađena za vrijeme pape Inocenta X. na jednom od najljepših rimskih trgova - Piazza Navona. Obelisk, koji je dio fontane, je ukrašen papinim grbom i golubicom s maslinovom grančicom. Četiri diva predstavljaju četiri velike rijeke - Ganges, Dunav, Nil i Rio de la Plata.
Pokrivena glava diva koji predstavlja Nil simbolizira njegov (tada) nepoznat izvor, međutim legenda kaže da je Bernini na taj način prikazao svoju antipatiju prema obližnjoj crkvi Sant Agnese in Agone, djelo njegovog suparnika Borrominija. Jednako tako, atletski lik Rio de la Plate ima podignutu ruku, kao da se zaklanja, što je navodni strah da će se crkva urušiti na fontanu. Međutim, ove priče nemaju nikakve osnove - Bernini je završio fontanu prije nego što Borromini počeo s radovima na crkvi.

## [uredi] Značajnija djela

Ukoliko nije drugačije naznačeno, sva navedena djela se nalaze u Rimu.

### [uredi] Arhitektura

- kolonada na Trgu sv. Petra
- Kraljevsko stubište (Scala Regia), Apostolska palača
- crkva S. Andrea al Quirinale
- crkva S. Bibiana - pročelje
- kapela Cornaro u crkvi S. Maria della Vittoria
- palača Barberini
- palača Montecitorio (danas sjedište talijanskog Zastupničkog doma)
- palača Odescalchi (pročelje)
- palača Quirinale (jedno krilo; sjedište talijanskoga predsjednika)
- palača Spada

### [uredi] Kiparstvo

- Apolon i Dafne (Apollo e Dafne), Galleria Borghese
- poprsje kardinala Pedra Foixa de Montoye, crkva S. Maria in Monserrato
- David, Galleria Borghese
- Ekstaza blažene Ludovice Albertoni, crkva S. Francesco a Ripa
- Ekstaza sv. Terezije, crkva S. Maria della Vittoria
- Fontana osa (Fontana delle Api), Piazza Barberini
- Fontana lađice (Fontana della Barcaccia), Španjolski trg
- Fontana četiriju rijeka (Fontana dei Fiumi), Piazza Navona
- Fontana del Moro, Piazza Navona
- Tritonova fontana (Fontana del Tritone), Piazza Barberini
- nadgrobni spomenik papi Aleksandru VII., Bazilika sv. Petra
- Minervino pilence - kip s obeliskom pred crkvom S. Maria sopra Minerva
- Pluton i Perzefona, Galleria Borghese
- kipovi anđela na mostu Sant'Angelo
- nadgrobni spomenik sv. Robertu Bellarminu, crkva Gesu
- Eneja i Anhiz
- Otmica Prozerpine
- nadgrobni spomenik papi Urbanu VIII.
- kipovi anđela, crkva Sant'Andrea delle Fratte

### [uredi] Slikarstvo

U Wikimedijinu spremniku nalazi se još materijala na temu:
Gian Lorenzo Bernini

- Scipione Borghese - portret
- Ljudevit XIV. - portret

Dobavljeno iz "http://hr.wikipedia.org../../../g/i/a/Gian_Lorenzo_Bernini_f163.html"

Kategorije: Talijanski arhitekti | Talijanski kipari | Talijanski slikari

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Български
- Česky
- Dansk
- Deutsch
- English
- Español
- Eesti
- Suomi
- Français
- Galego
- עברית
- Italiano
- 日本語
- Latviešu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Piemontèis
- Português
- Română
- Русский
- Сибирской
- Srpskohrvatski / Српскохрватски
- Slovenčina
- Svenska
- Türkçe
- 中文